Ιωσήφ Α΄ της Αγίας Ρωμαϊκής Αυτοκρατορίας

Ο Ιωσήφ Α΄ (γερμ. Joseph I., Βιέννη, 26 Ιουλίου 1678 – Βιέννη, 17 Απριλίου 1711) από τον Οίκο των Αψβούργων ήταν Αυτοκράτορας της Αγίας Ρωμαϊκής Αυτοκρατορίας από το 1705 μέχρι το θάνατό του το 1711. 

 Βιογραφία 
Ο Ιωσήφ Ιάκωβος Ιγνάτιος Ιωάννης Αντώνιος Ευστάθιος ήταν ο πρωτότοκος γιος του Λεοπόλδου Α΄ της Αγίας Ρωμαϊκής Αυτοκρατορίας και της τρίτης συζύγου του, Ελεονώρας Μαγδαληνής του Νόυμπουργκ. 

Ο Ιωσήφ στέφθηκε βασιλιάς της Ουγγαρίας σε ηλικία εννέα ετών το 1687, και βασιλιάς της Γερμανίας στην ηλικία των έντεκα ετών το 1690. Όταν πέθανε ο πατέρας του, τον διαδέχθηκε στον αυτοκρατορικό θρόνο της Αγίας Ρωμαϊκής Αυτοκρατορίας, καθώς και στον θρόνο του Βασιλείου της Βοημίας.

150px|μικρογραφία|αριστερά|Ο Ιωσήφ Α΄.
Ο Ιωσήφ συνέχισε τον Πόλεμο της Ισπανικής Διαδοχής, τον οποίο ξεκίνησε ο πατέρας του, εις βάρος του Λουδοβίκου ΙΔ΄ της Γαλλίας, σε μια άκαρπη προσπάθεια να γίνει βασιλιάς της Ισπανίας ο νεότερος αδελφός του Κάρολος. Τη διαδικασία, ωστόσο, κέρδισε ο Ευγένιος της Σαβοΐας, λόγω των νικών που πέτυχε ως στρατιωτικός διοικητής, ενώ ο ίδιος κατάφερε να ιδρύσει Αυστριακή ηγεμονία επί των εδαφών της Ιταλίας. Ο Ιωσήφ, επίσης, είχε να αντιμετωπίσει μια παρατεταμένη εξέγερση στην Ουγγαρία, υποκινούμενη από τον Λουδοβίκο ΙΔ΄, η οποία επιλύθηκε μόνο μετά τον πρόωρο θάνατό του.

Το σύνθημά του ήταν "Με Αγάπη και Φόβο" (λατινικά: Amore et Timore).

Οικογένεια
Νυμφεύτηκε το 1699 τη Βιλελμίνη Αμαλία των Γουέλφων-Αννοβέρου, κόρη του Ιωάννη Φρειδερίκου του Μπράουνσβαϊγκ-Λύνεμπουργκ-Κάλενμπεργκ, και είχε τέκνα:
 Μαρία Ιωσηφίνα (1699 - 1757), παντρεύτηκε τον Αύγουστο Γ΄ της Πολωνίας-Λιθουανίας, Εκλέκτορα της Σαξονίας.
Λεοπόλδος Ιωσήφ (1700 - 1701).
 Μαρία Αμαλία (1701 - 1756), παντρεύτηκε τον Κάρολο Ζ΄ της Αγίας Ρωμαϊκής Αυτοκρατορίας.

Πρόγονοι

 Παραπομπές 

 Πηγές 

 Εξωτερικοί σύνδεσμοι 


Κατηγορία:Αυτοκράτορες της Αγίας Ρωμαϊκής Αυτοκρατορίας
Κατηγορία:Βασιλείς της Ουγγαρίας
Κατηγορία:Βασιλείς της Βοημίας
Κατηγορία:Οίκος των Αψβούργων